# M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo B 3/1/2024**

**Návrh na obstaranie Zmien a doplnkov č. 9 územného plánu mesta Šaľa**

Návrh na uznesenie:

Mestské zastupiteľstvo v Šali

## prerokovalo

## návrh na obstaranie Zmien a doplnkov č. 9 územného plánu mesta Šaľa,

1. schvaľuje

obstarať spracovanie návrhu zmien a doplnkov č. 9 územného plánu mesta Šaľa v rozsahu prerokovaného materiálu so schválenými lokalitami,

1. odporúča

primátorovi zabezpečiť obstaranie spracovania obsahu a rozsahu zmien a doplnkov č. 9 územného plánu mesta Šaľa v rozsahu prerokovaného materiálu vrátane doplňujúcich pripomienok a požiadaviek.

Termín: II. polrok v roku 2024

Spracoval: Predkladá:

Mgr. Róbert Čibrik v. r. Mgr. Róbert Čibrik v. r.

poslanec mesta poslanec mesta

Predložené mestskému zastupiteľstvu 15. februára 2024

**Dôvodová správa:**

**STANOVENIE OBSAHU A ROZSAHU ZMIEN A DOPLNKOV ÚZEMNÉHO PLÁNU MESTA ŠAĽA č. 9 - návrh**

Územný plán (ÚPN) mesta Šaľa bol schválený MsZ dňa 24. 6. 2004,

aktualizovaný prostredníctvom zmien a doplnkov č.1 uznesením MsZ č. V zo dňa 26.11.2006,

prostredníctvom zmien a doplnkov č. 2 uznesením MsZ č.3/2008 – IV. zo dňa 15.mája 2008,

prostredníctvom Zmien a doplnkov č.3 uznesením MsZ č.8/2011-VI. bola schválená mestským zastupiteľstvom dňa 30.6.2011,

aktualizovaný prostredníctvom Zmien a doplnkov č.4 bol schválený mestským zastupiteľstvom dňa 26.septembra 2013, uznesením č. 7/2013-XII,

aktualizácia prostredníctvom Zmien a doplnkov č.5 bola schválená mestským zastupiteľstvom dňa 22.októbra 2015, uznesením č. 7/2015-V,

aktualizácia prostredníctvom Zmien a doplnkov č.6 bola schválená mestským zastupiteľstvom dňa 10. mája 2018, uznesením č. 4/20185-V,

aktualizácia prostredníctvom Zmien a doplnkov č.7 bola schválená mestským zastupiteľstvom dňa 12. novembra 2020, uznesením č. 8/2020-VI,

aktualizácia prostredníctvom Zmien a doplnkov č. 8 bola schválená mestským zastupiteľstvom dňa 30. novembra 2023, uznesením č. 8/2023-XIV.

Na základe požiadavky obyvateľov sídliska Váh a následnej diskusie na Výbore metskej časti 1 navrhujem zosúladiť Územný plán s požiadavkami obyvateľov mesta tak, aby potenciálnou výstavbou nedošlo k zhoršeniu životného priestoru a k znehodnoteniu nehnuteľností v danej oblasti. Jedná sa o úpravu maximálnej podlažnosti, maximálne možného podielu zastavanosti a minimálneho podielu ozelenenia podľa návrhu nižšie. Uvedenými zmenami sa zabráni nežiadúcej výstavbe na ploche bývalého Dopravného ihriska.

**Návrh zmeny:**

**1. Lokalita** Lokalita je ohraničená ulicami Bottova, Nešporova a Československej armády, primárne sa jedná o parcely 2663/1, 2663/2, 2663/3, 2663/18 a 2663/19.

**2. Aktuálny stav**Územný plán aktuálne povoľuje v danej lokalite výstavbu do 6NP (zastavanosť max. 100%, ozelenenie min. 15%) vrátane priestranstiev typu ulica. **3. Navrhovaný stav**Výstavba povolená do 2NP (zastavanosť max. 70%, ozelenenie min. 30%) vrátane priestranstiev typu ulica.

Prílohy:

02 Vyznačenie lokality