N á v r h

**D o d a t o k č. 2**

**k internému predpisu mesta**

**„Zásady odmeňovania poslancov mestského zastupiteľstva,**

**členov a tajomníkov komisií mestského zastupiteľstva“**

Interný predpis mesta „Zásady odmeňovania poslancov mestského zastupiteľstva, členov a tajomníkov komisií mestského zastupiteľstva“, ktorý bol schválený Uznesením Mestského zastupiteľstva v Šali č. 4/2019 – VII. dňa 16. mája 2019 a nadobudol účinnosť dňom   
17. mája 2019 v znení Dodatku č. 1, sa mení a dopĺňa nasledovne:

1. § 2 znie:

**§ 2**

**Poslanci mestského zastupiteľstva**

Poslancovi mestského zastupiteľstva patrí odmena:

1. za účasť na riadnom uznášaniaschopnom zasadnutí mestského zastupiteľstva vo výške určenej koeficientom 0,10 z priemernej mesačnej mzdy zamestnanca v národnom hospodárstve za predchádzajúci kalendárny rok na základe údajov ŠÚ SR,
2. odmena za účasť na mimoriadnom uznášaniaschopnom zasadnutí mestského zastupiteľstva vo výške určenej koeficientom 0,05 z priemernej mesačnej mzdy zamestnanca v národnom hospodárstve za predchádzajúci kalendárny rok na základe údajov ŠÚ SR.
3. V § 8 sa dopĺňa nový odsek 3, ktorý znie:

(3) Dodatok č. 2 k internému predpisu mesta „Zásady odmeňovania poslancov mestského   
 zastupiteľstva, členov a tajomníkov komisií mestského zastupiteľstva“ bol schválený   
 Uznesením Mestského zastupiteľstva v Šali č. 1/2024 – ..... dňa 15. februára 2024   
 a nadobúda účinnosť 1. apríla 2024.

Mgr. Jozef Belický v. r.

primátor mesta Šaľa